15/01/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.69589. Junta de Compensación del Sector M-3 (modificación puntual n.º 3) de las NNSS de Aranga, Plan de sectorización del polígono industrial de Montesalgueiro-Aranga

ANUNCIO DE INFORMACIÓN PÚBLICA CLAVE: DH. V15.69589 JUNTA DE COMPENSACIÓN DEL SECTOR M-3 (MODIFICACIÓN PUNTUAL N.º 3) DE LAS NNSS DE ARANGA, PLAN DE SECTORIZACIÓN DEL POLÍGONO INDUSTRIAL DE MONTESALGUEIRO, de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 123.516 m 3 /ano de augas residuais asimilables a urbanas depuradas ao rego de Portonovo ou de Cadavo (cunca do río Mandeo) procedentes dos sectores S-1 e S-2 do Polígono Industrial de Montesalgueiro (T. M. Aranga). As augas residuais asimilables a urbanas recollidas na rede de saneamento do sector norte do polígono bombéanse cara a rede de saneamento do sector sur, no que se localiza unha estación depuradora de augas residuais urbanas deseñada para 1.800 habitantes equivalentes, constituída polos seguintes elementos:  Sistema de desbaste de finos de limpeza automática, deshidratación e compactación de residuos, composto por reixa de finos en inox. de 3 mm luz de malla en canle de formigón de 3,75 m de lonxitude, 0,3 m de anchura e 0,8 m de calado. En paralelo, para operación en tarefas de mantemento, disponse sistema de desbaste manual constituído por reixas de grosos e de finos de 30 e 6 mm de luz de malla, respectivamente.  Cámara de regulación, na que se divide o caudal para o seu tratamento en dúas liñas dispostas en paralelo, cada unha delas deseñada para 900 habitantes equivalentes e conformada polos seguintes elementos: – Cámara de graxas en PRFV de 10 m 3 de volume, de 1,4 m de diámetro e 6,76 m de lonxitude. – Tratamento biolóxico de lodos activos de baixa carga en tanque compacto en PRFV de 180 m 3 de volume, de 4 m de diámetro e 15 m de lonxitude, constituído por cámara de aireación e cámara de decantación secundaria con recirculación de lodos á cámara de aireación. As augas residuais asimilables a urbanas depuradas vértense ao rego de Portonovo ou de Cadavo (cunca do río Mandeo) no punto de coordenadas UTM (ETRS89): X=579.041; Y=4.783.766. A evacuación do vertido realízase mediante bombeo cunha condución de impulsión en PEAD de 90 mm de diámetro e 1.010 m de lonxitude, seguida dun colector de vertido por gravidade en PVC de 315 mm de diámetro e 1.366 m de lonxitude. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9.º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 9 de xaneiro de 2020. Xefa da Área de Vertidos Huber Aura Marina Bouzagaoui Galletero